open-index/open-wikipedia-markdown huggingface dataset:
Sviňa

**Sviňa** môže byť:

* staršie slovenské rodové meno pre všetky druhy z čeľade diviakovité (=staršie: sviňovité), niekedy okrem rodu babirusa (čiže okrem babirusy celebeskej v širšom zmysle), dnes toto rodové meno znie diviak, pozri diviakovité
* slovenské rodové meno len rodu *Sus*, synonymum: diviak, pozri Sus (rod)
* sviňa domáca
* samica svine domácej alebo diviaka lesného (=svine divej), pozri pod sviňa domáca a diviak lesný
* v hutníctve: slangový výraz pre zliatok, pozri zliatok (sviňa)
* hrubo (často ako nadávka): 
** nečistotný človek
** nemravník, chlipník
** darebák, podliak
* v športe: úder, po ktorom loptička skĺzne po hrane stola alebo po sieti, synonymum: prasa, pozri sviňa (loptička)
* v televízii: film z roku 2020, pozri Sviňa (film z roku 2020)
* nespisovne: droga PCP, pozri fencyklidín

## Pozri aj
*diviak

## Zdroje
Diviak

**Diviak** môže byť:
*slovenské rodové meno všetkých druhov čeľade diviakovité (okrem rodu babirusa, čiže druhu babirusa celebeská v širšom zmysle, a prípadne okrem svine domácej), staršie znelo toto rodové meno "sviňa", pozri diviakovité
*staršie alebo neformálne: diviak lesný
*v poľovníctve: samec divého diviaka lesného, synonymum: kanec, pozri pod diviak lesný

Kategória:Diviakovité
Kanec

**Kanec** (nárečovo alebo zastarano: *kan*) môže byť:
* *ako samec* (pozri aj poznámku pod čiarou):
** samec akéhokoľvek druhu z čeľade diviakovité (t.j. čeľade Suidae), pozri pod diviakovité
**samec akéhokoľvek druhu rodu diviak (t.j. samec rodu *Sus*), pozri pod Sus (rod)
**samec diviaka lesného, vrátane domácej ošípanej (t.j. samec druhu *Sus scrofa* v širšom zmysle), pozri pod diviak lesný a domáca ošípaná
**v poľovníctve: samec divého diviaka lesného (t.j. samec poddruhu *Sus scrofa scrofa*, prípadne príbuzného poddruhu), synonymum: diviak, pozri pod diviak lesný
**samec domácej ošípanej (t.j. samec taxónu *Sus scrofa domesticus*), pozri pod sviňa domáca
**nevykastrovaný (pohlavne dospelý) samec domácej ošípanej, t.j. opak brava (v užšom zmysle), pozri pod sviňa domáca
*staršie: slovenský názov rodu *Sus*, synonymá: diviak, sviňa, pozri Sus (rod)
*hovorovo: sexuálne zdatný muž, milenec, partner, synonymá: bujak, kocúr

## Poznámka
Pohlavne nedospelý kanec (v zmysle samec) sa nazýva aj **kanček**.

## Referencie
Prasa

**Prasa** môže byť:
* mláďa svine domácej do odstavenia
* mláďa diviaka lesného do odstavenia či do straty charakteristických pruhov
* *ako rodové meno*:
**zriedkavo (bohemizmus): slovenský názov všetkých recentných rodov z čeľade diviakovité (prípadne okrem rodu babirusa), napríklad v názvoch prasa divé a prasa domáce, synonymá: diviak, sviňa, pozri Sus (rod)
** v niektorých systémoch slovenský názov rodu *Phacochoerus* z čeľade diviakovité, synonymá: diviak, sviňa, pozri Phacochoerus
** v niektorých systémoch slovenský názov rodu *Hylochoerus* z čeľade diviakovité, synonymá: diviak, sviňa, štetináč, pozri Hylochoerus
* hrubo (často ako nadávka): 
**nečistotný človek
**nemravník, chlipník
*v športe: úder, po ktorom loptička skĺzne po hrane stola alebo po sieti, synonymum: sviňa, pozri sviňa (loptička)

## Pozri aj
*prasa domáce
*sviňa
*diviak

## Zdroje
Odstavča

**Odstavča** je mláďa (najmä tura domáceho alebo svine domácej) po odstavení, u svine domácej presnejšie po odstavení do veku 4 mesiacov.
Kategória:Zootechnika
Skupina (periodická tabuľka)

**Skupina** v periodickej tabuľke prvkov je jej stĺpec. V štandardnej periodickej tabuľke existuje 18 skupín prvkov. Prvky v skupinách majú často podobné chemické a fyzikálne vlastnosti. Tento jav sa vysvetľuje podobným usporiadaním elektrónov vo valenčnej elektrónovej vrstve.

Podľa aktuálneho odporúčania IUPAC sa skupiny číslujú arabskými číslicami. V zastaraných systémoch sa používali rímske číslice a označenie A pre prvky blokov s a p a B pre prvky blokov d a f.

## Zoznam skupín
* 1. skupina
* 2. skupina
* 3. skupina
* 4. skupina
* 5. skupina
* 6. skupina
* 7. skupina
* 8. skupina
* 9. skupina
* 10. skupina
* 11. skupina
* 12. skupina
* 13. skupina - Triely
* 14. skupina - Tetrely
* 15. skupina - Pentely
* 16. skupina - Chalkogény
* 17. skupina - Halogény
* 18. skupina - Vzácne plyny

Kategória:Periodická tabuľka
Perióda (periodická tabuľka)

**Perióda** je horizontálny riadok periodickej tabuľky.

Chemické prvky sú zoradené do stĺpcov, ktorých prvky majú podobné vlastnosti.

Moderná kvantová mechanika vysvetľuje tieto periodické trendy vo vlastnostiach prostredníctvom elektrónového obalu. Pri vzrastaní protónového čísla sú elektrónové obaly vypĺňané v tomto poradí. Vyplnenie každej vrstvy korešponduje s riadkom v periodickej tabuľke.

Pretože valenčné elektróny určujú chemické vlastnosti, tieto sú podobné v rámci skupín periodickej tabuľky.

Prvky nachádzajúce sa vedľa seba v skupine majú podobné fyzikálne vlastnosti, ale rozličné hmotnosti. Prvky nachádzajúce sa vedľa seba v perióde majú podobné hmotnosti, ale rozdielne vlastnosti.

Kategória:Periodická tabuľka
Stežná

**Stežná** je vodný tok v najvýchodnejšej časti Slovenska, preteká územím okresov Sobrance a Snina. Je to pravostranný prítok Ublianky, meria 10,6 km a je tokom VIII. rádu. Na hornom toku vytvára rovnomennú dolinu. Niekedy sa označuje ako *Stežný potok*.

*Prameň:* v Beskydskom predhorí na severozápadnom svahu Paprtného vrchu () v nadmorskej výške cca 

*Smer toku:* od prameňa najprv na severozápad, po pribratí prvého ľavostranného prítoku sa stáča na severovýchod, v obci Ruský Hrabovec sa ďalej stáča na sever a za obcou Dúbrava pokračuje k ústiu opäť severovýchodným smerom

*Geomorfologické celky:* Beskydské predhorie, podcelok Ublianska pahorkatina

*Prítoky:* sprava prítok prameniaci severne od Gálovej (), Hrabinský potok, prítok spod kóty 429,7 m, Inovský potok, prítok zo západného svahu Brusného (), zo západného svahu Čirovho vrchu (), spod kóty 439,8 m a Brusný potok; zľava prítok spod kóty 426,4 m, prítok prameniaci južne od obce Ruská Bystrá, z oblasti Križanovej, dva prítoky z oblasti Bohatého grúňa, Luhy, prítok z juhovýchodného svahu Holiaka (), Rovný potok, prítok z juhovýchodného úpätia Grúňa (), tri krátke prítoky z juhovýchodných svahov Polomu ()

*Ústie:* do Ublianky v obci Ubľa v nadmorskej výške približne 

*Obce:* Podhoroď, Ruský Hrabovec, Dúbrava a Ubľa

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Sobrance
Kategória:Vodné toky v okrese Snina
1. skupina

**1. skupina** je skupina periodickej tabuľky prvkov, ktorú tvoria prvky vodík (H), lítium (Li), sodík (Na), draslík (K), rubídium (Rb), cézium (Cs) a francium (Fr). Elektrónová konfigurácia valenčnej vrstvy je ns1.

S výnimkou vodíka sú prvky 1. skupiny to elektropozitívne a vytvárajú zlúčeniny v oxidačnom čísle I. Sú to kovy, ktoré sa bežne označujú ako alkalické kovy. Ich zlúčeniny sú bezfarebné a väčšinou dobre rozpustné vo vode.

## Pozri aj
* Vodík
* Lítium
* Sodík
* Draslík
* Rubídium
* Cézium
* Francium

Kategória:Periodická tabuľka
Kategória:Chemické prvky podľa skupiny
Ufológia

**Ufológia** (z ) je odbor ľudskej činnosti, ktorý sa zaoberá štúdiom úkazov, resp. predmetov označovaných ako UFO (neidentifikovateľné lietajúce objekty). Väčšina mainstreamových vedcov pokladá ufológiu za pseudovedu. Aj z tohto dôvodu sa ufológiou zaoberajú zväčša ľudia bez formálneho vedeckého vzdelania, ktorých komunity sa združujú okolo ufologických časopisov, spolkov, online fór ap.

## Pozri aj
* ufologické náboženstvo (UFO kult)

## Referencie

Kategória:UFO
Córdoba (argentínska provincia)

**Córdoba** je argentínska provincia ležiaca v centre krajiny. Jej hlavné mesto Córdoba je druhým najväčším v krajine.

## Administratívne rozdelenie
Provincia Córdoba je rozdelená na 26 departmentov (*departamentos*).

# Calamuchita (San Agustín)
# Hlavné mesto (Córdoba)
# Colón (Jesús María)
# Cruz del Eje (Cruz del Eje)
# General Roca (Villa Huidobro)
# General San Martín (Villa María)
# Ischilín (Deán Funes)
# Juárez Celman (La Carlota)
# Marcos Juárez (Marcos Juárez)
# Minas (San Carlos)
# Pocho (Salsacate)
# Presidente Roque Sáenz Peña (Laboulaye)
# Punilla (Cosquín)
# Río Cuarto (Río Cuarto)
# Río Primero (Santa Rosa de Río Primero)
# Río Seco (Villa de María del Río Seco)
# Río Segundo (Villa del Rosario)
# San Alberto (Villa Cura Brochero)
# San Javier (Villa Dolores)
# San Justo (San Francisco)
# Santa María (Alta Gracia)
# Sobremonte (San Francisco del Chañar)
# Tercero Arriba (Oliva)
# Totoral (Villa del Totoral)
# Tulumba (Villa Tulumba)
# Unión (Bell Ville)

## Iné projekty


Kategória:Provincie v Argentíne
2. skupina

**2. skupina** je skupina periodickej tabuľky. Patrí sem šesť prvkov: berýlium (Be), horčík (Mg), vápnik (Ca), stroncium (Sr), bárium (Ba) a rádium (Ra). Posledné štyri z týchto prkov (Ca, Sr, Ba a Ra) sa označujú ako kovy alkalických zemín. Niekedy sa do tejto kategórie ale radí celá táto skupina.

Elektrónová konfigurácia valenčnej vrstvy prvkov 2. skupiny je ns2, takže preferujú oxidačný stav +II a v roztokoch sú prítomné ako dvojmocné katióny.

Kategória:Periodická tabuľka
Kategória:Chemické prvky podľa skupiny
Pentely

**Pentely** alebo **pniktidy** sú chemické prvky 15. skupiny periodickej tabuľky prvkov. Patrí sem dusík (N), fosfor (P), arzén (As), antimón (Sb), bizmut (Bi) a moskóvium (Mc). Elektrónová konfigurácia ich valenčnej vrstvy je ns2 np3. Vďaka tomu preferujú tvorbu zlúčením v oxidačnom stave I až V. Najdôležitejší prvok je dusík, ktorý tvorí hlavnú zložku atmosféry Zeme.

## Mnemotechnická pomôcka v češtine
**N**aše **P**aní **As**istentka **Sb**alila **Bi**voje.

## Pozri aj
* Dusík
* Fosfor
* Arzén
* Antimón
* Bizmut
* Moskóvium

Kategória:Chemické prvky podľa skupiny
Kategória:Periodická tabuľka
Kronstadt

**Kronstadt** (zo slov *Krone* (koruna) a *Stadt* (mesto)) môže byť:
*nemecké pomenovanie pre rumunské mesto Brašov, citadelu sedmohradských Sasov 
*nemecké pomenovanie pre rumunskú župu Brașov (župa)
*nemecké pomenovanie pre Kunštát (časť českej obce Orlické Záhoří)
*planétka, pozri 2447 Kronstadt
* mesto v Juhoafrickej republike, pozri Kroonstad

## Pozri aj
* **[[Kronštadt]]** – ruská a sovietska základňa pri Petrohrade
* Kronštadtská vzbura - vzbura anarchokomunistických námorníkov v roku 1921
Beskydské predhorie

**Beskydské predhorie** je geomorfologický celok na východnom Slovensku. Je súčasťou provincie Východné Karpaty, subprovincie Vonkajšie Východné Karpaty a oblasti Nízke Beskydy.

Je súčasťou flyšového pásma, na dĺžku meria takmer , kým na šírku priemerne  a maximálne  vo východnej časti. Najužším miestom je územie pri obci Hažín nad Cirochou, kde šírka dosahuje len cca . 

## Polohopis
Na severe hraničí s tromi geomorfologickými celkami: Bukovské vrchy, Laborecká vrchovina, Ondavská vrchovina, na západe s dvomi geomorfologickými celkami: Spišsko-šarišské medzihorie a Košická kotlina, na juhu tiež s tromi geomorfologickými celkami: Slanské vrchy, Východoslovenská pahorkatina a Vihorlatské vrchy. Východnú hranicu tvorí štátna hranica s Ukrajinou.

Najvyšším bodom územia je vrch Hôrka () nad obcou Inovce vo východnej časti. Najnižším bodom je miesto, v ktorom Ondava opúšťa územie.

### Hydrológia
Územie nie je z hľadiska hydrografického jednotné, patrí k niekoľkým povodiam: na východe je to Ublianka, stredná časť je súčasťou povodia Laborca s Cirochou a tiež Ondavy s Topľou. Najzápadnejšia časť patrí do povodia Sekčova.

## Delenie
Beskydské predhorie sa delí na 5 geomorfologických podcelkov:
* Ublianska pahorkatina
* Humenské podolie
* Hanušovská pahorkatina
* Záhradnianska brázda
* Mernícka pahorkatina

*Mernícka pahorkatina* patrí podľa relatívne nedávneho speleologického prieskumu realizovaného jaskyniarmi Slovenskej speleologickej spoločnosti medzi nové krasové územia na Slovensku. Výskyt krasových jaskýň v polohách piesčitých vápencov porubského súvrstvia mladokriedového veku sa potvrdil v masíve *Lysej hory* (318,7 m n. m.), kde boli lokalizované, preskúmané a zdokumentované 3 jaskyne s koróznym vývojom s max. dĺžkou 15 m.

## Referencie


Kategória:Vonkajšie Východné Karpaty
Kategória:Geomorfologické celky na Slovensku
Tetrely

**Tetrely** sú chemické prvky 14. skupiny periodickej tabuľky. Patrí sem uhlík (C), kremík (Si), germánium (Ge), cín (Sn), olovo (Pb) a fleróvium (Fl). Elektrónová konfigurácia ich valenčnej vrstvy je ns2 np2. Vďaka tomu preferujú tvorbu zlúčením v oxidačnom stave II a IV. Chémia uhlíka, predovšetkým zlúčeniny, ktorých skelet tvoria reťazce C-C, je z veľkej časti predmetom štúdia organickej chémie.

## Mnemotechnická pomôcka v češtine
**C**opak **Si** **Ge**rtruda **Sn**ědla **P**lom**b**u?

## Pozri aj
* Uhlík
* Kremík
* Germánium
* Cín
* Olovo
* Fleróvium

Kategória:Periodická tabuľka
Kategória:Chemické prvky podľa skupiny
Inovský potok

**Inovský potok** je potok v najvýchodnejšej časti Slovenska, preteká severovýchodnou časťou územia okresu Sobrance. Je to pravostranný prítok Stežnej, má dĺžku 6,5 km a je tokom IX. rádu. 

Pramení na rozhraní Vihorlatských vrchov a Beskydského predhoria, na severozápadnom svahu Holice (983,6 m n. m.) v nadmorskej výške približne 700 m n. m. Od prameňa tečie severozápadným smerom cez Beskydské predhorie (podcelok Ublianska pahorkatina), preteká obcou Inovce a za ňou sa oblúkom stáča na sever. Z pravej strany priberá Ráztočky, zľava tri krátke prítoky z oblasti Hrabín a následne aj pravostranný Zásedný potok (303,5 m n. m.). Ďalej sa oblúkom stáča na západ, sprava priberá dva prítoky zo západných svahov Dielu (528,0 m n. m.) a v obci Ruský Hrabovec sa v nadmorskej výške cca 273 m n. m. vlieva do Stežnej.

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Sobrance
Triely

**Triely** sú chemické prvky 13. skupiny periodickej tabuľky. Patria sem bór (B), hliník (Al), gálium (Ga), indium (In), tálium (Tl) a nihónium (Nh). Bór sa považuje za polokov, ostatné triely sú kovy. Elektrónová konfigurácia ich valenčnej vrstvy je je ns2 np1, vďaka čomu preferujú tvorbu chemických zlúčenín v oxidačnom stave I a III.

Bór je v prírode zastúpený iba vo veľmi malom množstve, pravdepodobne kvôli štiepeniu jeho jadra účinkom prirodzenej rádioaktivity. Hliník je tretí najrozšírenejší prvok v zemskej kôre (7,4 %).

;Mnemotechnická pomôcka
**B**ol **Al**exej **Ga**garin **In**dickým **Tl**močníkom?

## Pozri aj
* Bór
* Hliník
* Gálium
* Indium
* Tálium
* Nihónium

Kategória:Periodická tabuľka
Kategória:Chemické prvky podľa skupiny
Luhy (potok)

**Luhy** je názov potoka v najvýchodnejšej časti Slovenska, preteká severovýchodnou časťou okresu Sobrance. Je to ľavostranný prítok Stežnej, meria 7,8 km a je tokom IX. rádu. 

*Prameň:* vo Vihorlatských vrchoch, pod hlavným hrebeňom pohoria, severovýchodne od kóty 879 m v nadmorskej výške približne 760 m n. m.

*Smer toku:* od prameňa najprv na východ, ďalej sa stáča k juhovýchodu, za obcou Ruská Bystrá tečie na severovýchod, následne k sútoku s Tichým potokom na východ, odtiaľ k ústiu na juhovýchod

*Geomorfologické celky:* 1. Vihorlatské vrchy, podcelok Vihorlat, 2. Beskydské predhorie, podcelok Ublianska pahorkatina

*Prítoky:* sprava prítok zo severovýchodného svahu Diela (858,8 m n. m.), prítok z oblasti Pod Dielom, zo severozápadného svahu Hôrky (597,8 m n. m.), spod Križanovej; zľava prítok z juhovýchodného svahu Poloniny (573,4 m n. m.), spod kóty 481,7 m a Tichý potok

*Ústie:* do Stežnej v obci Ruský Hrabovec v nadmorskej výške cca 278 m n. m.

*Obce:* Ruská Bystrá, Ruský Hrabovec (len okrajom)

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Sobrance
3. skupina

**3. skupina** je skupina periodickej tabuľky prvkov, ktorú tvoria prvky skandium (Sc), ytrium (Y), lutécium (Lu) a lawrencium (Lr). Elektrónová konfigurácia valenčnej vrstvy je ns2 (n-1)d1. Starší názov pre tretiu skupinu je **prvky vzácnych zemín**.

Všetky tieto prvky patria medzi prechodné kovy, sú elektropozitívne a vytvárajú zlúčeniny v oxidačnom čísle III. Ich zlúčeniny nie sú farebné ani paramagnetické, čím sa odlišujú od ostatných prechodných kovov.

## Pozri aj
* Skandium
* Ytrium
* Lutécium
* Lawrencium

Kategória:Periodická tabuľka
Kategória:Chemické prvky podľa skupiny
4. skupina

**4. skupina** je skupina prvkov v periodickej tabuľke, kam patria prvky titán (Ti), zirkónium (Zr), hafnium (Hf) a rutherfordium (Rf). Elektrónová konfigurácia valenčnej vrstvy je ns2 (n-1)d2.

Všetky tieto prvky patria medzi prechodné kovy, sú elektropozitívne a vytvárajú zlúčeniny v maximálnom oxidačnom čísle IV. Titán v niektorých zlúčeninách má aj záporné oxidačné číslo. Zirkónium a hafnium majú veľmi podobné vlastnosti. Sú elektropozitívne, ťažko sa rozpúšťajú v kyselinách, pričom dochádza k pasivácii ich povrchu.

## Pozri aj
* Titán
* Zirkónium
* Hafnium
* Rutherfordium

Kategória:Periodická tabuľka
Kategória:Chemické prvky podľa skupiny
5. skupina

**5. skupina** je skupina periodickej tabuľky prvkov, kam patria prvky vanád (V), niób (Nb), tantal (Ta) a dubnium (Db). Elektrónová konfigurácia valenčnej vrstvy je ns2 (n-1)d3.

Všetky tieto prvky patria medzi prechodné kovy, sú elektropozitívne a vytvárajú zlúčeniny v maximálnom oxidačnom čísle V. Vanád v niektorých prípadoch vykazuje aj nižšie oxidačné číslo. Vodou alebo kyselinami sa pasivujú.

## Pozri aj
* Vanád
* Niób
* Tantal
* Dubnium

Kategória:Periodická tabuľka
Kategória:Chemické prvky podľa skupiny
6. skupina

**6. skupina** je skupina v periodickej tabuľke prvkov, kam patria prvky chróm (Cr), molybdén (Mo), volfrám (W) a seaborgium (Sg). Elektrónová konfigurácia valenčnej vrstvy je ns2 (n-1)d4, v prípade chrómu a molybdénu dochádza k stabilizácii zaplnením polovice orbitálu d a ich elektrónová konfigurácia je ns1 (n-1)d5.

Všetky tieto prvky patria medzi prechodné kovy, sú elektropozitívne a vytvárajú zlúčeniny v maximálnom oxidačnom čísle VI. Reaktivita prvkov klesá so vzrastajúcim protónovým číslom. Žiadny z týchto prvkov nereaguje s vodíkom.

## Biologický význam
Molybdén je súčasťou enzémov mnohých živých organizmov a volfrám sa vyskytuje v enzýmoch baktérií ríše Archea.

## Pozri aj
* Chróm
* Molybdén
* Volfrám
* Seaborgium

Kategória:Periodická tabuľka
Kategória:Chemické prvky podľa skupiny
Rovný potok (prítok Stežnej)

**Rovný potok** je potok v najvýchodnejšej časti Slovenska, preteká južnou časťou okresu Snina. Je to ľavostranný prítok Stežnej, meria 9,6 km a je tokom IX. rádu.

*Prameň:* vo Vihorlatských vrchoch na juhovýchodnom svahu Jaseňovského vrchu (819,5 m n. m.) v nadmorskej výške približne 780 m n. m.

*Smer toku:* od prameňa tečie najprv oblúkom prehnutým na sever a postupne sa stáča najprv na severovýchod, potom na sever, po pribratí Kamenného potoka pokračuje sprvu na severovýchod a následne sa stáča a tečie juhovýchodným až východojuhovýchodným smerom

*Geomorfologické celky:* 1. Vihorlatské vrchy, podcelok Vihorlat, 2. Beskydské predhorie, podcelok Ublianska pahorkatina

*Prítoky:* sprava prítok prameniaci západne od obce Hrabová Roztoka, krátky prítok zo severného svahu Tokárne (463,8 m n. m.), Hrabový potok, dva krátke prítoky (druhý 290,3 m n. m.) z juhovýchodných svahov Úboče (422 m n. m.), dva prítoky spod Holiaka (456,5 m n. m.); zľava Kamenný potok, Strihovský potok (371,0 m n. m.), prítok spod kóty 437,6 m, krátky prítok z južného svahu Grúňa (390,5 m n. m.) a z juhovýchodného svahu Grúňa

*Ústie:* do Stežnej v obci Dúbrava v nadmorskej výške približne 245 m n. m.

*Obce:* Hrabová Roztoka, Strihovce, Šmigovec a Dúbrava

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Snina
Strihovský potok

**Strihovský potok** je potok v najvýchodnejšej časti Slovenska, preteká územím okresu Snina. Je to ľavostranný prítok Rovného potoka, meria 4,5 km a je tokom X. rádu. 

Pramení vo Vihorlatských vrchoch, v podcelku Vihorlat, na východnom svahu Strihovskej poľany (981,0 m n. m.) v nadmorskej výške cca 860 m n. m. Sprvu tečie juhovýchodným smerom, sprava priberá prítok z východného svahu Fedkova (978,2 m n. m.) a vstupuje do Beskydského predhoria, do podcelku Ublianska pahorkatina. Tu priberá najprv krátky pravostranný prítok z oblasti Záhumeniec, stáča sa na východ a preteká obcou Strihovce. Za obcou ústi v nadmorskej výške 371,0 m n. m. do Rovného potoka.

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Snina
7. skupina

**7. skupina** je skupina v periodickej tabuľke, kam patria prvky mangán (Mn), technécium (Tc), rénium (Re) a bohrium (Bh). Elektrónová konfigurácia valenčnej vrstvy je ns2 (n-1)d5.

Všetky tieto prvky patria medzi prechodné kovy a vytvárajú zlúčeniny s veľkou variabilitou oxidačného čísla, maximálny stupeň je VII. Mangán tvorí zlúčeniny v rozmedzí oxidačných čísel -III až VII. Väčšina zlúčením je kovalentná. Mangán je v prírode pomerne rozšírený, ale rádioaktívne technécium a rénium sú veľmi vzácne.

## Pozri aj
* Mangán
* Technécium
* Rénium
* Bohrium

Kategória:Periodická tabuľka
Kategória:Chemické prvky podľa skupiny
8. skupina

**8. skupina** je skupina v periodickej tabuľke, kam patria prvky železo (Fe), ruténium (Ru), osmium (Os) a hásium (Hs). Elektrónová konfigurácia valenčnej vrstvy je ns2 (n-1)d6.

Všetky tieto prvky patria medzi prechodné kovy a vytvárajú zlúčeniny s maximálnym oxidačným číslom VIII.

## Pozri aj
* Železo
* Ruténium
* Osmium
* Hásium

Kategória:Periodická tabuľka
Kategória:Chemické prvky podľa skupiny
10. skupina

**10. skupina** je skupina v periodickej tabuľke prvkov, kam patria chemické prvky nikel (Ni), paládium (Pd), platina (Pt) a darmštátium (Ds). Elektrónová konfigurácia valenčnej vrstvy je ns2 (n-1)d8.

Všetky tieto prvky patria medzi prechodné kovy.

Kategória:Periodická tabuľka
Kategória:Chemické prvky podľa skupiny
11. skupina

**11. skupina** periodickej tabuľky je skupina, kam patria chemické prvky meď (Cu), striebro (Ag), zlato (Au) a röntgénium (Rg). Tieto prvky boli známe ako mincové kovy. Elektrónová konfigurácia valenčnej vrstvy je
ns1 (n-1)d10.

Všetky prvky tejto skupiny patria medzi prechodné kovy. Majú vysoké teploty topenia, nie sú tekavé, ale sú kujné a vykazujú vysokú tepelnú a elektrickú vodivosť. Tieto prvky často tvoria komplexné zlúčeniny.

## Pozri aj
* Meď
* Striebro
* Zlato
* Röntgénium

Kategória:Periodická tabuľka
Kategória:Chemické prvky podľa skupiny
12. skupina

**12. skupina** je skupina periodickej tabuľky, kam patria chemické prvky zinok (Zn), kadmium (Cd), ortuť (Hg) a kopernícium (Cn). Elektrónová konfigurácia valenčnej vrstvy je ns2 (n-1)d10.

Hoci nie sú známe zlúčeniny, v ktorých by mali tieto prvky nezaplnené orbitály d, zaraďujú sa medzi prechodné kovy. Vytvárajú zlúčeniny v oxidačnom čísle II, ortuť aj s oxidačným číslom I. Často vytvárajú komplexné zlúčeniny. Pretože nie sú schopné spätnej interakcie typu \pi, netvoria komplexy typu karbonylov.

## Pozri aj
* Zinok
* Kadmium
* Ortuť
* Kopernícium

Kategória:Periodická tabuľka
Kategória:Chemické prvky podľa skupiny
Savkov potok

**Savkov potok** je potok v najvýchodnejšej časti Slovenska, preteká územím okresu Snina. Je to pravostranný prítok Ublianky, meria  a je tokom VIII. rádu. Koryto toku sa viackrát výrazne ohýba, na dolnom toku sa výraznejšie vlní. Pred Michajlovom vytvára vedľajšie rameno v dĺžke cca 400 metrov.

*Prameň:* v Beskydskom predhorí pod kótou  severne od obce Strihovce v nadmorskej výške cca 

*Smer toku:* od prameňa krátko na juhovýchod, následne na východ, potom vytvára výrazný oblúk ohnutý na sever a pokračuje východným smerom, ďalej sa opätovne stáča, najprv tečie na sever, v obci Michajlov sa znovu stáča na východ, pred ústím sa ešte esovito stáča

*Geomorfologické celky:* iba Beskydské predhorie, podcelok Ublianska pahorkatina

*Prítoky:* sprava krátky prítok vznikajúci severne od obce Šmigovec, tri prítoky zo severných svahov Grúňa (), z východného úpätia Grúňa, zo severovýchodného svahu Polomu (); zľava prítok z oblasti Močiarov, prítok prameniaci južne od kóty , prameniaci západne od kóty , ďalší prameniaci východne od kóty , z juhovýchodného svahu Hrabieny () a prítok prameniaci severovýchodne od kóty 

*Ústie:* do Ublianky pri obci Ubľa v nadmorskej výške približne 

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Snina
Luh (potok)

**Luh** je potok v najvýchodnejšej časti Slovenska, tečie územím okresu Snina. Je to pravostranný prítok Ublianky, meria 9,6 km a je tokom VIII. rádu. Je to vodný tok s jednostranne rozvinutým povodím, dlhšie prítoky priberá len na hornom toku z ľavej strany. Na dolnom toku výrazne meandruje.

*Prameň:* vo Vihorlatských vrchoch na juhovýchodnom svahu Dielu (974,2 m n. m.) v nadmorskej výške približne 650 m n. m.

*Smer toku:* najprv vytvára menší oblúk prehnutý na juh, ďalej tečie na východ, následne na severovýchod, severne od kóty 422 m sa opätovne stáča východným smerom, od sútoku s Ladomirovským potokom tečie krátko na severovýchod, od sútoku s Poľanou pokračuje znovu na východ a napokon sa stáča k ústiu juhovýchodným smerom

*Geomorfologické celky:* 1. Vihorlatské vrchy, podcelok Vihorlat, 2. Beskydské predhorie, podcelok Ublianska pahorkatina

*Prítoky:* sprava dva prítoky spod kóty 380,8 m; zľava dva prítoky z východných svahov Dielu, prítok z lokality Brezák, Ladomirovský potok a Poľana

*Ústie:* do Ublianky severozápadne od obce Ubľa v nadmorskej výške cca 220 m n. m.

*Obce:* iba Ladomirov

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Snina
Endoderma (zoológia)

**Endoderma** (iné názvy: **endoderm**, **entoderma**, **entoblast**, **hypoblast**, **vnútorný** **zárodkový**/**zárodočný list**) je u živočíchov vnútorný  zárodočný list z dvojice zárodočných listov (endoderma a ektoderma), ktoré tvoria dvojvrstvový zárodok mnohobunkových živočíchov (gastrulu). Endoderma vytvára prvočrevo (archenteron), z ktorého sa časom vytvorí epitel strednej časti črevného traktu a v mnohých prípadoch aj mezoderm.

## Zdroje

Kategória:Zoológia
9. skupina

**9. skupina** je skupina periodickej tabuľky prvkov, kam patria chemické prvky kobalt (Co), ródium (Rh), irídium (Ir) a meitnérium (Mt). Elektrónová konfigurácia valenčnej vrstvy je ns2 (n-1)d7.

Všetky tieto prvky patria medzi prechodné kovy.

## Pozri aj
* Kobalt
* Ródium
* Irídium
* Meitnérium

Kategória:Periodická tabuľka
Kategória:Chemické prvky podľa skupiny
Hrabový potok (prítok Rovného potoka)

**Hrabový potok** je potok v najvýchodnejšej časti Slovenska, preteká zároveň najjužnejšou časťou okresu Snina, pričom cca  dlhý úsek v pramennej oblasti tvorí hranicu s okresom Sobrance. Je to pravostranný prítok Rovného potoka, má dĺžku  a je tokom X. rádu. 

Pramení vo Vihorlatských vrchoch, v podcelku Vihorlat,, východne od kóty  v hlavnom hrebeni pohoria, v nadmorskej výške cca  Na krátkom úseku tečie najprv východným smerom, vstupuje do Beskydského predhoria (podcelok Ublianska pahorkatina), oblúkom sa stáča na severoseverovýchod a zľava priberá prítok z juhovýchodného úpätia Jaseňovského vrchu (). Následne tečie v blízkosti prírodnej rezervácie Roztoky s výskytom vzácneho plavúnika splošteného na ľavom brehu. Odtiaľ pokračuje východoseverovýchodným smerom, tečie obcou Hrabová Roztoka a sprava priberá prítok prameniaci juhozápadne od kóty . Za obcou sa stáča najprv na sever, následne na severovýchod, južne od obce Šmigovec sa esovito stáča k východu a v blízkosti obce ústi v nadmorskej výške približne  do Rovného potoka.

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Snina
Ladomirovský potok

**Ladomirovský potok** je potok v najvýchodnejšej časti Slovenska, preteká územím okresu Snina. Je to pravostranný prítok Luhu, má dĺžku 4,9 km a je tokom IX. rádu. 

Pramení vo Vihorlatských vrchoch, v podcelku Vihorlat, na východnom úpätí vrchu Diel (974,2 m n. m.) v nadmorskej výške približne 600 m n. m. Najprv tečie na krátkom úseku na severovýchod, vstupuje do Beskydského predhoria, do podcelku Ublianska pahorkatina. Tu vytvára najprv ostrý oblúk smerujúci na severozápad a pokračuje východným smerom cez obec Ladomirov. Tu priberá ľavostranný Široký potok, stáča sa na juhovýchod a na okraji obce ústi v nadmorskej výške cca 283 m n. m. do Luhu.

*Obce:* iba Ladomirov

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Snina
Široký potok

**Široký potok** môže byť:
* prítok Ipoltice v povodí Čierneho Váhu, pozri Široký potok (prítok Ipoltice)
* prítok Ladomirovského potoka v povodí Ublianky, pozri Široký potok (prítok Ladomirovského potoka)
* prítok Lesnianky v povodí Rajčanky, pozri Široký potok (prítok Lesnianky)
* prítok Štiavnika v povodí Váhu, pozri Široký potok (prítok Štiavnika)
* prítok Turca v rovnomennom regióne, pozri Široký potok (prítok Turca)
* prítok Javorinky vo Vysokých Tatrách, pozri Široký potok (prítok Javorinky)
Poľana (prítok Luhu)

**Poľana** je potok v najvýchodnejšej časti Slovenska, preteká územím okresu Snina. Je to ľavostranný prítok Luhu, meria 3,4 km a je tokom IX. rádu. 

Preteká Beskydským predhorím, podcelkom Ublianska pahorkatina, kde pramení na juhovýchodnom svahu Doliny (540,8 m n. m.) v nadmorskej výške cca 385 m n. m. Najprv tečie juhovýchodným smerom, sprava priberá tri krátke prítoky zo severných svahov Kýčerky (441 m n. m.) a pokračuje viac juhojuhovýchodným smerom. Z pravej strany ešte priberá prítok z juhovýchodného svahu Kýčerky a východne od obce Ladomirov ústi v nadmorskej výške približne 264 m n. m. do Luhu.

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Snina
Brusný potok (prítok Stežnej)

**Brusný potok** je potok v najvýchodnejšej časti Slovenska, preteká východnou časťou okresov Sobrance a Snina. Je to pravostranný prítok Stežnej, má dĺžku 4,7 km a je tokom IX. rádu. 

Preteká Beskydským predhorím, podcelkom Ublianska pahorkatina, pramení v blízkosti slovensko-ukrajinskej štátnej hranice, na severnom svahu Dielu (528,0 m n. m.) v nadmorskej výške cca 450 m n. m. Tečie viac-menej severným smerom, sprava najprv priberá prítok z juhozápadného svahu Kosmatca (581,7 m n. m.), potom z jeho severozápadného svahu a pokračuje severovýchodným smerom. Opäť sa stáča na sever, z ľavej strany priberá ešte krátky prítok zo severného svahu Kosmatca, preteká obcou Ubľa, kde sa v nadmorskej výške približne 211 m n. m. vlieva do Stežnej.

## Referencie

Kategória:Potoky na Slovensku
Kategória:Povodie Uhu
Kategória:Vodné toky v okrese Snina
Kamenný potok

**Kamenný potok** označuje viaceré vodné toky na Slovensku a v Česku:

*v povodí Hornádu
**Kamenný potok (prítok Belej)
**Kamenný potok (prítok Delne)
**Kamenný potok (prítok Hornádu)
**Kamenný potok (prítok Lipovca)
**Kamenný potok (prítok Myslavského potoka)

*v povodí Ipľa
**Kamenný potok (prítok Jelšového potoka)
**Kamenný potok (prítok Klinkovice)

*v povodí Laborca
**Kamenný potok (prítok Barnova)
**Kamenný potok (prítok Rovného potoka)
**Kamenný potok (prítok Zemplínskej šíravy)

*v povodí Malého Dunaja
**Kamenný potok (prítok Gidry)
**Kamenný potok (prítok Račianskeho potoka)
**Kamenný potok (prítok Trnianskeho potoka)
**horný tok Vištuckého potoka

*v povodí Nitry
**Kamenný potok (prítok Lazného potoka)
**Kamenný potok (prítok Čertovho potoka)

*v povodí Odry
**Kamenný potok (prítok Opavy)

*v povodí Ondavy
**Kamenný potok (prítok Mazgalice)
**Kamenný potok (prítok Tople)
**Kamenný potok (prítok Trnávky)

*v povodí Popradu
**Kamenný potok (prítok Jakubianky)
**Kamenný potok (prítok Ľubice)
**Kamenný potok (prítok Popradu)

*v povodí Slanej
**Kamenný potok (prítok Lehotského potoka)

*v povodí Váhu
**Kamenný potok (prítok Rajčanky)
**Kamenný potok (prítok Turca)
**Kamenný potok (prítok Váhu)
**Kamenný potok (prítok Zubáka)
Maľovaná krížovka

[thumb|250px|Príklad riešenia maľovanej krížovky. Niektoré kroky riešenia sú pospájané dohromady. http://jsimlo.sk/griddlers/]

Pravidlá a príklady maľovaných krížoviek:

## Riešenie krok za krokom

## Externé odkazy
* gameLO.net - Online zbierka maľovaných krížoviek 
* www.relaxweb.sk - Maľované krížovky - možnosť vytvárať alebo riešiť maľované krížovky online
* www.griddlers.net Najväčšia online zbierka maľovaných krížoviek  
* Griddlers Solver - Freeware so silným riešiacim algoritmom a animáciami riešení 
* Maľovaná krížovka  
Kategória:Logické hry
Endoderma

**Endoderma** alebo menej často [a po česky] **endoderm** môže byť:
*endoderma (botanika)
*endoderma (zoológia)

## Zdroje
Endoderma (botanika)

**Endoderma** alebo menej často **endoderm**  je ochranná pošva, ktorá cylindricky objíma najmä vnútorné pletivá s cievnymi zväzkami v koreni, a ktorá je typická pre jednoklíčne rastliny. Oddeľuje pletivá koreňovej kôry. 

Vďaka endoderme sú rostliny schopné regulovať príjem vody a živín, brániť sa prenikaniu patogénov, fytotoxínov a toxických kovov. 

## Referencie


## Zdroj

Kategória:Morfológia rastlín
World of Warcraft: The Burning Crusade

**World of Warcraft: The Burning Crusade** je prvý oficiálny datadisk k populárnej MMORPG hre *[[World of Warcraft]]*. Bol vydaný na prelome polnoci 16. januára 2007 v Európe, USA a Austrálii a 17. januára 2007 v Kanade, Novom Zélande, Južnej Afrike a v Singapúri. Po prvom vydaní 16. januára sa počas 24 hodín predalo okolo 2,7 milióna kópií, čo činí hru najpredávanejšiou v týchto regiónoch. Hra mala na Slovensku veľkú odozvu, v známom obchode s počítačovými hrami – Brlohu sa totižto organizoval veľký polnočný predaj tejto hry z 16. na 17. januára 2007. 

## Informácie o datadisku
K hraniu je bezpodmienečne nutné mať nainštalovanú hru *World of Warcraft* a prístup na internet. 

### Nové možnosti
Nainštalovaním datadisku sa prejavia tieto zmeny:
* Maximálna výška dosiahnuteľných úrovní postavy sa zvýšila na 70
* Nová profesia: *Jewelcrafting* (Výroba drahokamov)
* Socketovateľné predmety
* Nové rasy:
** *Blood Elves* (Krvaví Elfovia) na strane Hordy. Možnosť výberu zatiaľ nedostupnej triedy paladina.
** *Draenei* (Draeneiovia) na strane Aliancie. Možnosť výberu zatiaľ nedostupnej triedy šamana.
* Nový kontinent: *Outland*
* Nové zóny: *Eversong Woods, Ghostlands* v *Eastern Kingdoms* a *Azuremyst Isle, Bloodmyst Isle* pri *Kalimdore*

## Externé odkazy
* WoW: Burning Crusade - oficiálna stránka 
* WoW: Burning Crusade na WoWWiki
* Recenzia na sector.sk
* Recenzia na sector.sk - 2. Diel
* Intro video na stiahnutie

### Odborné recenzie
* All Game Guide

Kategória:World of Warcraft
Kategória:MMORPG
Kategória:Počítačové hry z 2007
Kategória:Počítačové hry
Kategória:Hry pre Windows
Córdoba

**Córdoba** môže byť:
* v Argentíne
** mesto, pozri Córdoba (mesto v Argentíne)
** provincia, pozri Córdoba (argentínska provincia)
* v Kolumbii: 
** obec, pozri Córdoba (Quindío)
** obec, pozri Córdoba (Bolívar)
** department, pozri Córdoba (department)
* v Mexiku:
** mesto, pozri Córdoba (Durango)
** mesto, pozri Córdoba (Veracruz)
* Španielsko:
** mesto, pozri Córdoba (mesto v Španielsku) - toto je prvá zo všetkých "Córdób"
** provincia, pozri Córdoba (provincia v Španielsku)
* mena Nikaraguy, pozri córdoba (mena)
* druh auta, pozri SEAT Córdoba
* španielsky futbalový klub, pozri Córdoba CF
* osoba:
** Gonzalo Fernández de Córdoba (1453-1515), španielsky vojenský vodca
** Gonzalo Fernández de Córdoba (1585-1635), španielsky vojenský vodca
** Francisco Hernández de Córdoba (objaviteľ Yucatánu)
** Francisco Hernández de Córdoba (zakladateľ Nikaraguy)

## Pozri aj
* Chrysler Cordoba
* Córdobský kalifát
* Córdobský emirát
Magnetický moment atómov

## [[elektrón|Elektróny]] sa pohybujú okolo jadra

Tomuto pohybu prísluší orbitálny magnetický moment \mu_l

\mu_l = \frac{e}{2  m_e} L 

L je vektor orbitálneho momentu hybnosti elektrónu

Merateľný je len priemet momentu hybnosti do smeru vonkajšieho magnetického poľa

\mu_{l,z} = \pm \frac{e   \hbar }{2 m_e} m_l,         

m_l = 0,\pm 1,\pm 2, \pm 3, \pm l 

m_l je orbitálne magnetické kvantové číslo

Bohrov magnetón (viz. nizsie):
:\mu_B = \frac {e  \hbar} {2 m_e}

## [[elektrón|Elektróny]] majú vlastný moment hybnosti
Hovoríme o elektrónovom spine, ktorému prísluší spinový magnetický moment \mu_s.
Je to základná vlastnosť mikročastice.

Priemet spinového magnetického momentu do smeru vonkajšieho magnetického poľa sa rovná

\mu_s = \frac{e}{m_e} S_z

kde S_z = m_s \hbar,     m_s = \pm \frac {1} {2}  je priemet spinu do smeru vonakajšieho magnetického poľa,ktorý stotožňujeme so smerom osi z.  

e je elementárny náboj a m_e je hmotnosť elektrónu

Po dosadení dostávame 

\mu_s,z = \pm  \frac{e \hbar}{2 m_e} 

Znamienka plus, resp. mínus odpovedajú súhlasne, resp. nesúhlasne orientovanému priemetu
magnetického spinového momentu do smeru osi z. Veľkosť \mu_s,z pre elektrón je 
 \mu_B = 9,274 . 10^-24 Am 
a túto veličinu voláme Bohrov magnetón.

## V [[jadro|jadre]] sa pohybujú protóny a neutróny (majú magnetický moment)
Hovoríme o jadrovom spine, ktorému prísluší
jadrový magnetický moment. Jadro ako celok nevykonáva žiaden translačný pohyb, preto má jadro ako celok orbitálny moment hybnosti rovný 0.

\mu = g I \hbar 
 
I je spin jadra

g-faktor, tiež gyromagnetický pomer je bezromerná veličina charakteristická pre dané jadro.

Orbitálne a spinové magnetické momenty môžu mať opačné znamienka a tým sa môžu i vzájomne rušiť, a tak
silne ovplyvňovať výsledný magnetický moment atómu.
Magnetické momenty jadier sú 1000x slabšie než orbitálne a spinové momenty elektrónu.

Magnetický moment celého atomu resp. molekuly je vektorovým súčtom všetkých príslušných orbitálnych a spinových momentov. Ak sa takýmto súčtom vytvorí makroskopické magnetické pole, je látka magnetická.
Názov diamagnetické látky používame pre materiály, ktorých spinový aj orbitálny magnetický moment atómov, alebo molekúl je nulový (zlato, bizmut, ortuť, voda, vzácne plyny a mnohé organické látky).

Kategória:Magnetizmus
Gottlob Berger

**Gottlob Berger** (* 16. júl 1896 Gerstetten, Nemecko – † 5. január 1975 Stuttgart) bol nacistický politik a generál Waffen-SS (SS-Obergruppenführer) počas druhej svetovej vojny. 

## Život

Berger sa dobrovoľne prihlásil do armády na začiatku prvej svetovej vojny, v ktorej dosiahol hodnosť podporučíka pechoty. Bol viackrát zranený a vyznamenaný železným krížom I. a II. triedy. Po vojne bol v roku 1919 prepustený z armády. V roku 1922 vstúpil do  nacistickej strany. Stal sa členom SA a v roku 1936 aj členom SS.

Bol spoluautorom Himlerovho rasistického pamfletu *Der Untermensch* (Podčlovek) a rovnako i propagátor pamfletu *Mit Schwert und Wiege* (Mečom a kolískou) pre verbovanie príslušníkov iných národností do SS. Od roku 1940 bol veliteľom štábu vojska SS a jedným z najdôležitejších predstaviteľov vojenského velenia Waffen SS. Bol krstným otcom SS-Sturmbannführera Karla Lieba, veliteľa Nórskeho regrutačného úradu v Drammensveiene v Oslo.

Od 31. augusta do 19. septembra 1944 velil nemeckým okupačným vojskám, ktoré zasiahli proti SNP. Pre pomalé tempo vedenia operácií ho vo funkcii veliteľa nemeckých ozbrojených síl na Slovensku (*Deutscher Befehlshaber in der Slowakei)* aj vyššieho veliteľa SS a Nemeckej polície (HSSPF) na Slovensku vystriedal Hermann Höfle. Vojnu viedol nevojenským, neľudským spôsobom. 22. decembra 1944 bol Tisom vyznamenaný radom Vojenského víťazného kríža I. triedy s mečmi.

V máji 1945 bol Berger zajatý americkými jednotkami. Následne bol počas súdu s vojnovými zločincami v Norimbergu odsúdený medzi rokmi 1947 a 1949 na 25 rokov väzenia. Tento rozsudok neskôr znížili na 10 rokov a následne  bol v roku 1951 prepustený na slobodu.

## Externé odkazy
*Stručne o Gottlobovi Bergerovi

Kategória:Narodenia v 1896
Kategória:Úmrtia v 1975
Kategória:Nemecké osobnosti druhej svetovej vojny
Kategória:Osobnosti SNP
Kategória:Nemecké vojenské osobnosti
Kategória:Nemeckí generáli
Kategória:Dôstojníci SS
Kategória:Vojnoví zločinci
Rozptyl

**Rozptyl** môže byť:
*všeobecne: rozptýlenie, difúzia, rozšírovanie do okolia
* vo fyzike: 
**zmena žiarenia (napr. elektromagnetické žiarenie (svetlo), časticové žiarenie) alebo mechanických vĺn (napr. zvuk) pri dopade na rozhraní dvoch prostredí alebo pri prechode prostredím na lúče/toky idúce v rozličných uhloch od pôvodného smeru (prípadne na žiarenie so zmenenou vlnovou dĺžkou), pozri napr. rozptyl (žiarenie), akustický rozptyl, rozptyl seizmických vĺn, rozptyl rádiových vĺn
**časť toku žiarenia alebo mechanických vĺn, ktorú nemožno využiť na daný cieľ
*v rádiotechnike:
** rozličné šírenie elektromagnetických vĺn po dopade na troposféru
** rozptyl rádiových vĺn (rozličné šírenie rádiových vĺn dopadajúcich na vodivé telesá, ktorých rozmery sú v porovnaní s vlnovou dĺžkou malé)
*v elektrotechnike: skrátene rozptyl transformátora
*v štatistike: druh miery variability, pozri rozptyl (štatistika)
*vo vojenstve: rôznosť dráh striel v priestore pri jednotlivých streľbách pri zachovaní rovnakých podmienok streľby, pozri rozptyl (strela)
*v populačnej biológii: disperzita

## Pozri aj
*difúzia
*disperzia
Rolba

**Rolba** môže byť:
*švajčiarska firma, pozri Rolba (podnik)
*zariadenie na úpravu ľadovej plochy, pozri rolba (ľadová plocha)
*zimné horské vozidlo na dopravu v snehu, pozri pod snežné pásové vozidlo
Svratka (rieka)

náhľad|Svratka v Brne pri Zoologickej záhrade
náhľad|Svratka

**Svratka** je moravská rieka na území Česka. Je to ľavostranný prítok Dyje, meria , odvodňuje povodie s plochou  a priemerný prietok dosahuje hodnotu /s (ústie).

Pramení v Ždárskych vrchoch pod Žákovou horou () východne od obce Cikháj. Ústi do vodnej nádrže Nové Mlýny II juhojuhozápadne od obce Pouzdřany.

Najvýznamnejšími ľavostrannými prítokmi sú Bílý potok, Hodonínka, Besének, Kuřimka, Svitava a Litava, pravostrannými Fryšávka, Bystřice, Nedvědička, Loučka, Bílý potok,Veverka, Bobrava a Jihlava.

Preteká cez Svratku, Jimramov, Nedvědice, Tišnov, Veverskú Bítýšku, Brno, Modřice, Rajhrad a Židlochovice. Na rieke sú vybudované vodné nádrže Vír I, Vír II a Brněnská přehrada.

## Iné projekty

Kategória:Rieky v Česku
Kategória:Povodie Dyje
Kategória:Vodstvo okresu Brno-mesto
Kategória:Vodstvo okresu Brno-venkov
Kategória:Vodstvo okresu Břeclav
Kategória:Vodstvo okresu Žďár nad Sázavou
Svratka

**Svratka** môže byť:

* moravská rieka, pozri Svratka (rieka)
* mesto v Česku v okrese Žďár nad Sázavou, pozri Svratka (okres Žďár nad Sázavou)
* obec v Česku v okrese Žďár nad Sázavou, pozri Radešínská Svratka
* chránené územie v Česku, v okrese Žďár nad Sázavou, pozri Svratka (prírodná pamiatka)
A Passage in Time

***A Passage in Time*** je  výberový album Dead Can Dance pôvodne vydaný iba v Severnej Amerike 21. októbra 1991, ako vôbec prvá nahrávka oficiálne vydaná v USA. Už ako vraví názov albumu, v preklade „prielet časom“, ide o výberovku z predchádzajúcich nahrávok. Paradoxne z prvého albumu tu nie je ani jedna skladba, hoci skladba s rovnomenným názvom sa nachádza práve na prvom albume tejto dvojice. Album obsahuje tiež dve nové skladby „Bird“ a „Spirit“, ktoré boli neskôr vydané na  LP verzii albumu *[[Into the Labyrinth (Dead Can Dance album)|Into the Labyrinth]]*. V roku 1998 bol album remastrovaný a vydaný celosvetovo. Autormi obalu sú Christopher Bigg, Brendan Perry, N. Downer, Planet Earth Pictures a Sara Leigh Lewis.

Brendan Perry povedal: *„…Vybrali sme skladby, aby sme ukázali cestu ako do seba postupne zapadajú. Je to evolučné, prejsť dačím, v protiklade k času, ktorý je nemenný a lineárny. Odvodiť z dačoho a prísť k niečomu. Hudba má sklon mať iskru a žiariť, hoci okolité udalosti sú  veľmi pochmúrne…“*

## Zoznam skladieb
# „Saltarello“ – 2:36 (*[[Aion]]*)
# „Song of Sophia“ – 1:23 (*[[The Serpent’s Egg]]*)
# „Ulysses“ – 4:53 (*[[The Serpent’s Egg]]*)
# „Cantara“ – 5:52 (*[[Within the Realm of a Dying Sun]]*)
# „The Garden of Zephirus“ – 1:19 (*[[Aion]]*)
# „Enigma of the Absolute“ – 4:12 (*[[Spleen and Ideal]]*)
# „Wilderness“ – 1:23 (*[[Aion]]*)
# „The Host of Seraphim“ – 6:17 (*[[The Serpent’s Egg]]*)
# „Anywhere Out of the World“ – 5:05 (*[[Within the Realm of a Dying Sun]]*)
# „The Writing on My Father's Hand“ – 3:50 (*[[The Serpent’s Egg]]*)
# „Severance“ – 3:21 (*[[The Serpent’s Egg]]*)
# „The Song of the Sybil“ – 3:45 (*[[Aion]]*)
# „Fortune Presents Gifts Not According to the Book“ – 6:03 (*[[Aion]]*)
# „In the Kingdom of the Blind, The One-Eyed are Kings“ – 4:09 (*[[The Serpent’s Egg]]*)
# „Bird“ – 5:00
# „Spirit“ – 4:59

## Referencie


Kategória:Kompilačné albumy z 1991
Kategória:Albumy Dead Can Dance
Garden of the Arcane Delights

***Garden of the Arcane Delights*** (1984) je EP od Dead Can Dance vydané vo vydavateľstve *4AD*, ako druhá nahrávka tejto dvojice. Je to ich jediné  EP a pôvodne bolo vydané ako 12" nahrávka. Neskôr, boli všetky štyri skladby zahrnuté v CD edíciach albumu *[[Dead Can Dance (album)|Dead Can Dance]]*. V roku 2008 vyšlo v rámci remastrovanej edície osobitne vo formáte SACD.

Autorom obalu tohoto albumu je Brendan Perry a táto kresba reprezentuje pieseň „The Arcane“. Jeho  
komentár: *„…nahá slepá postava, reprezentuje prvotného muža zbaveného možnosti  vnímania. Stojí medzi okrajmi záhrady (sveta) zahŕňajúceho fontánu a stromy obsypané ovocím. Jeho pravá ruka sa naťahuje –  chamtivá k poznaniu – k plodnému stromu, okolo jeho kmeňa je obtočený had. V múroch záhrady – múroch medzi slobodou a neslobodou  sú dve brány: dualistické poňatie voľby. Je to blakeanské univerzum v ktorom sa ľudstvo môže vykúpiť  samo, iba sa musí zbaviť slepoty,prostredníctvom správnej interpretácie  znamení a udalostí, ktorými prenikne k podstate prirodzeného práva.“*

## Zoznam skladieb
### Strana A
# „Carnival of Light“ – 3:32
# „In Power We Entrust the Love Advocated“ – 4:12

### Strana B
# „The Arcane“ – 3:49
# „Flowers of the Sea“ – 3:29

## Tvorcovia
* všetky skladby + nástroje nahraté Brendan Perry/Lisa Gerrard
* nahraté v štúdiu Vineyard

## Referencie


Kategória:EP z 1984
Kategória:EP skupiny Dead Can Dance
Svitava

**Svitava** môže byť:

* rieka na Morave, pozri Svitava (prítok Svratky)
* rieka v severných Čechách, pozri Svitava (prítok Ploučnice)
* časť mesta Cvikov v okrese Česká Lípa, pozri Svitava (Cvikov)
*vojenský pager Svitava-75 používaný v 80. rokoch
Litava (rieka v Česku)

[náhľad|Rieka Litava v [Brankovice|Brankoviciach]]
**Litava** je moravská rieka na území Česka. Je to významný ľavostranný prítok Svitavy, meria , zaberá povodie  a v ústí dosahuje priemerný prietok /s.

Pramení v pohorí Chřiby pod Brdom () juhovýchodne od obce Cetechovice. Do Svitavy ústi pri meste Židlochovice.

Hlavnými prítokmi sú zľava Milešovický potok a Hranečnický potok, sprava Hvězdlička, Žlebový potok, Rakovec, Zlatý potok a Dunávka.

Preteká cez Nesovice, Bučovice, Slavkov u Brna, Újezd u Brna a Blučinu. Starší názov toku je Cézava.

## Iné projekty

Kategória:Rieky v Česku
Kategória:Povodie Dyje
Kategória:Vodstvo okresu Brno-venkov
Kategória:Vodstvo okresu Kroměříž
Kategória:Vodstvo okresu Vyškov
Zlatý potok

**Zlatý potok** môže byť:

* prítok Belej v povodí Hornádu, pozri Zlatý potok (prítok Belej)
* prítok Hornádu, pozri Zlatý potok (prítok Hornádu)
* prítok Mútňanky v povodí Oravy, pozri Zlatý potok (prítok Mútňanky)
* prítok Rožňavského potoka v povodí Slanej, pozri Zlatý potok (prítok Rožňavského potoka)
* prítok Starohorského potoka v povodí Hrona, pozri Zlatý potok (prítok Starohorského potoka)
* prítok Litavy v povodí Svitavy v Česku, pozri Zlatý potok (prítok Litavy v Česku)
* sídlisko vo Zvolene, pozri Zlatý Potok (Zvolen)
Svitava (prítok Svratky)

náhľad|Rieka v Brne
**Svitava** je moravská rieka v Česku. Je to najvýznamnejší ľavostranný prítok Svratky, meria , odvodňuje územie s veľkosťou  a priemerný prietok v ústí dosahuje hodnotu /s.

Pramení v Českomoravskej vrchovine severozápadne od mesta Svitavy, v blízkosti obce Javorník. Do Svratky ústi na území mesta Brno, pri mestskej časti Přizřenice.

Najvýznamnejšími prítokmi sú Bělá, Punkva a Křtinský potok zľava; Křetínka, Úmoří a Lysický potok sprava. 

Svitava preteká cez Svitavy, Hradec nad Svitavou, Brněnec, Letovice, Svitávku, Rájec-Jestřebí, Blansko, Adamov, Bílovice nad Svitavou a Brno.

## Referencie


Kategória:Rieky v Česku
Kategória:Povodie Dyje
Kategória:Vodstvo okresu Blansko
Kategória:Vodstvo okresu Brno-mesto
Kategória:Vodstvo okresu Brno-venkov
Kategória:Vodstvo okresu Svitavy
Jihlava

**Jihlava** môže byť:

* mesto na Morave, pozri Jihlava (mesto)
* rieka na Morave, pozri Jihlava (rieka)